Diari Oficial de la Generalitat Valenciana


Sumari del DOGV 1303, del 15-05-1990 (1990/817384)

ORDRE de 12 d'abril de 1990, de la Conselleria d'Economia i Hisenda, per la qual es delega en el Director del Conservatori de Música i Escola d'Art Dramàtic de València la competència per a atorgar escriptura pública de compra-venda de diversos immobles situats a València.
---------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/04/16/(2)/dof/vci/html**

### Dades del document

Número de DOGV
:   1303

Data del DOGV
:   15-05-1990

Secció del DOGV
:   DISPOSICIONS GENERALS

Número del document
:   1990/817384


Data del document
:   16-04-1990

Organisme emissor
:   Conselleria d'Economia i Hisenda

Tipus de document
:   Ordre

Ordre de 16 d'abril de 1990, de la Conselleria d'Economia i Hisenda, per la qual es delega en el Director del Conservatori de Música i Escola d'Art Dramàtic de València la competència per a atorgar escriptura pública de compra-venta de diversos immobles situats a València.  
El Sr. Antonio Cañizares Pina va morir a València en 1976 i atorgà testament hològraf el 18 d'abril de 1975 protocolitzat pel Notari de l'Il·lustre Col·legi de València Sr. Julio Pascual y Domingo, mitjançant acta número mil nou-cents seixanta-sis del seu protocol d?1 de juny de 1976.  
En aquest testament disposà uns llegats en favor del Conservatori Superior de Música de València, Reial Acadèmia de Belles Arts de Sant Carles, Escola d'Artesans de València i Associació Valenciana de Caritat.  
Amb data 5 de juliol de 1979, mitjançant escriptura atorgada davant el Notari de València, Sr. Julio Pascual y Domingo, els representants de les entitats llegatàries acceptaven i rebien, per quartes parts indivises, els béns integrants de la fillola particional col·lectiva.  
Com que aquests béns es troben en situació de venda i  
és necessari l'atorgament d?escriptures públiques a favor dels compradors, es requereix la compareixença autoritzada del Director del Conservatori Superior de Música de València.  
Atés que la titularitat jurídica de la quarta part indivisa pertanyent al Conservatori fou transferida, en virtut del Reial Decret 2091/1983, de 28 de juliol sobre traspàs de béns, funcions i serveis en matèria d'Educació a la Comunitat Valenciana.  
Per això, d?acord amb el que disposa l'article seté de la Llei 3/1986, de 24 d'octubre de Patrimoni de la Generalitat Valenciana, fent ús de les atribucions que em confereix l'article 68 de la Llei 5/1983, de 30 de desembre, del Govern Valencià.  
ORDENE:  
Article primer  
Delegar en el Director del Conservatori Superior de Música de València la competència per a atorgar escriptura pública de compra-venda dels béns següents que integren la fillola particional col·lectiva:  
A) Baix dreta en el carrer Papa Alejandro VI, núm. 8.  
B) Pis segon, porta 5 a, en el carrer Balmes, núm. 3.  
C) Baix esquerre en el carrer Juan Llorens, núm. 57.  
D) Baix dreta del carrer San José de la Montaña, núm. 3.  
E) Baix esquerre en el carrer San José de la Montaña, núm. 3.  
Article segon  
Del resultat d'aquesta Delegació es donarà compte a la Conselleria d'Economia i Hisenda.  
València, 12 d'abril de 1990.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI